|  |  |
| --- | --- |
| Untitled-1 | ***ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ***  ***ΓΕΝΙΚΗ ΔΙΕΥΘΥΝΣΗ ΔΙΟΙΚΗΤΙΚΗΣ ΣΤΗΡΙΞΗΣ & ΣΠΟΥΔΩΝ***  ***ΔΙΕΥΘΥΝΣΗ ΜΕΡΙΜΝΑΣ***  ***ΤΜΗΜΑ ΦΟΙΤΗΤΙΚΗΣ ΜΕΡΙΜΝΑΣ***  *Ηρ. Πολυτεχνείου 9, Πολυτεχνειούπολη, Ζωγράφου, 157-80, Αθήνα, Τηλ.210 7721928* |

**Αθήνα, 02.06.2020**

**ΑΝΑΚΟΙΝΩΣΗ– ΠΡΟΣΚΛΗΣΗ**

Η Πρυτανεία του Εθνικού Μετσόβιου Πολυτεχνείου

γνωστοποιεί ότι χορηγείται η υποτροφία **«Αλέξανδρου Αποστολίδη»**

σε έναν έως τρεις φοιτητές της Σχολής **Μηχανικών Μεταλλείων Μεταλλουργών**

για το ακαδ. έτος 2019-2020.

Οι ενδιαφερόμενοι θα πρέπει να έχουν Ελληνική ιθαγένεια ή καταγωγή, ηλικία μέχρι και 36 ετών, μέσο όρο βαθμολογίας τουλάχιστον «Λίαν Καλώς» και να καλύπτουν τις ακόλουθες προϋποθέσεις της εν λόγω υποτροφίας:

1. Να κατάγονται από το Νομό Μαγνησίας ή αν δεν υπάρχουν φοιτητές που να κατάγονται από αυτό το Νομό, κατά σειρά προτιμήσεως από τους Νομούς Κοζάνης, Γρεβενών, Λέσβου και τέλος από την υπόλοιπη Ελλάδα.
2. Να είναι φοιτητές 3ου ή/και 4ου έτους της παραπάνω Σχολής κατά το ακαδ. έτος 2019-2020.
3. Να μην οφείλουν κανένα μάθημα προηγούμενων ετών

Σε περίπτωση που δεν υπάρχουν φοιτητές που να μην οφείλουν μαθήματα, η κρίση θα γίνεται μεταξύ εκείνων που οφείλουν τα λιγότερα μαθήματα. Επίσης, λαμβάνεται υπόψη και η σπουδαστική επίδοση των φοιτητών στο προηγούμενο ακαδημαϊκό έτος.

Το συνολικό ύψος της υποτροφίας ανέρχεται σε 400 €, το οποίο θα ισομοιραστεί σε περίπτωση περισσότερων του ενός δικαιούχου.

Οι υποψήφιοι πρέπει **έως και τις 15.07.2020** να υποβάλουν ηλεκτρονικά στο [protokollo@central.ntua.gr](mailto:protokollo@central.ntua.gr) τα ακόλουθα παραστατικά:

* αίτηση (η οποία είναι αναρτημένη μαζί με την ανακοίνωση στο [www.ntua.gr](http://www.ntua.gr) στα Νέα /

Ανακοινώσεις / Προκηρύξεις)

* πιστοποιητικό οικογενειακής κατάστασης
* πιστοποιητικό σπουδών – αναλυτική βαθμολογία
* υπεύθυνη δήλωση του Ν.1599/86 ότι δεν έλαβαν, ούτε λαμβάνουν υποτροφία για τις ίδιες σπουδές (δηλ. και για τις παρούσες και για το ίδιο επίπεδο σπουδών, ήτοι στην περίπτωσή τους για προπτυχιακές σπουδές) από την ίδια ή άλλη κληρονομιά, κληροδοσία ή δωρεά
* απόσπασμα ποινικού μητρώου (θα αναζητηθεί αυτεπάγγελτα).

Για περισσότερες πληροφορίες οι ενδιαφερόμενοι μπορούν να επικοινωνούν με το Τμήμα Φοιτητικής Μέριμνας στα τηλέφωνα 2107721820, 210 7721927 & 2107721356.

**Μετά τη λήξη της προθεσμίας χάνεται το δικαίωμα συμμετοχής στις διαδικασίες ανάδειξης του/της δικαιούχου.**

|  |
| --- |
| **ΜΕ ΕΝΤΟΛΗ ΤΟΥ ΠΡΥΤΑΝΗ**  **Ο ΠΡΟΪΣΤΑΜΕΝΟΣ ΤΗΣ**  **Δ/ΝΣΗΣ ΜΕΡΙΜΝΑΣ κ.α.α.** |
|  |
| **ΕΥΑΓ. ΦΕΛΕΚΟΣ** |